Publication: Magyar Közlöny
Issue: MK-2001-121 (Year: 2001, Number: 121)
Era: 1990-2004
Section: Az Alkotmánybíróság már több határozatában, elvi jelleggel a 3/1999. (III. 24.) AB határozatban értelmezte a
Paragraph Index: 82

Az Alkotmánybíróság már több határozatában, elvi jelleggel a 3/1999. (III. 24.) AB határozatban értelmezte a helyi önkormányzatnak a lakásbérleti jogviszonyok szabályozására irányuló rendeletalkotási hatásköre tartalmát, e hatáskör gyakorlásának alkotmányos kereteit. Az Alkotmánybíróság — álláspontja kialakításakor — abból indult ki, hogy a helyi önkormányzat szabályozási jogkörét kizárólag az Lt. keretei között gyakorolhatja. Az Lt. szabályozási módszerére ugyanis „az a jellemző, hogy nem általános felhatalmazást ad a helyi önkormányzatnak a tulajdonában álló lakásokkal kapcsolatos lakásbérleti jogviszonyok tartalmának szabályozására, hanem konkrétan meghatározza azokat a lakásbérleti jogviszonnyal kapcsolatos szabályozási tárgyakat, amelyekre nézve az önkormányzat rendeletében rendelkezhet”. (ABH 1999. 375., 377—378.) Az Lt. 29. § idézett (1) bekezdése szövegéből kitűnik, hogy a bérbeadó hozzájárulásával a bérlő elcserélheti a lakást. Mivel az Lt. ugyancsak említett 1. § (1) bekezdésének megfelelően e törvény rendelkezéseit a nyugdíjasházban lévő lakásra nézve is alkalmazni kell, az önkormányzatnak nincs hatásköre arra, hogy az ilyen lakásokat illetően — rendeletében — kizárja a lakás cseréjének lehetőségét. Mindezekre tekintettel az Alkotmánybíróság megállapította, hogy az Ör. 20/A. § (5) bekezdése törvénysértő, mivel a XI. kerületi önkormányzat e rendelet megalkotása során túllépte jogalkotó hatáskörének kereteit. Az Alkotmánybíróság ezért ezt az előírást a rendelkező részben foglaltaknak megfelelően megsemmisítette. Az Alkotmánybíróság e határozatának közzététele az

Source: https://magyarkozlony.hu/hivatalos-lapok/967c509f7eb98ebb6f823595df2d6d3477c689c5/dokumentumok/508a4e1cdbea459078d2d10ff9a40883f485f423/letoltes